[{"text_idx": "#000000", "text": "Kampaania \u201cMa\u0308rka suhkruid\u201d ehk lisatud suhkur meie laste toidulaual"}, {"text_idx": "#000001", "text": "On u\u0308limalt tore, et sellist kampaaniat riiklikul tasandil tehakse ja va\u0308ga mo\u0303istlik on see, et suunatakse vaatama toidu suhkrusisaldust. Seda eriti osas \u201clisatud suhkur\u201d. Mida suhkur sinuga teha vo\u0303ib, eks seda vo\u0303ib Tervise Arengu Instituudi lehelt leida. Samuti on abiks Google, kuid mis mind to\u0303siselt imestama paneb, on seesama Tervise Arengu Instituut ja nende soovitatavad retseptid ja menu\u0308u\u0308d eelkooliealistele lasteasutustele ning koolidele. Panen jutu lo\u0303ppu ka lingi, millelt olen vo\u0303tnud antud teemaka\u0308sitluses infot ammutanud ."}, {"text_idx": "#000003", "text": "Eks ikka isiklikust tasandist la\u0308htuvalt. Ega ma ju muidu ei kirjutaks, mo\u0303tleks, arvutaks ja analu\u0308u\u0308siks. Nimelt peaks mo\u0303ne aja pa\u0308rast minema lasteaeda mu noorim vo\u0303suke ning soovin, et tema lasteaias olek oleks hea o\u0303hkkond ja ta toituks tervislikult ning oleks ha\u0308sti hoitud. Uurisin ma siis erinevate lasteaedade kodulehti ja menu\u0308u\u0308sid ning u\u0308llatusin. Ei ole u\u0308htset standardset menu\u0308u\u0308d, vaid so\u0303ltub va\u0308ga palju lasteaiast. U\u0308hes on na\u0308iteks hommikupuder tehtud orgaanilistest helvetest, samas kui teise lo\u0303unaso\u0308o\u0308giks on kalapulgad?! Kas mingit ta\u0308psemat suunist pole siis? On, kuid minu jaoks va\u0308ga laialivalguv ministri ka\u0308skkiri. Seeja\u0308rel uurisin veelgi ja ehmatasin a\u0308ra. Ta\u0308iesti kaameks."}, {"text_idx": "#000004", "text": "Sest u\u0308hest ku\u0308ljest paneb TAI ro\u0303hku lisatud suhkrute va\u0308ltimisele, kuid samas on ta va\u0308lja andnud kaks raamatut soovitustega koolide ja lasteaedade toitlustamisele koos retseptidega. Esimeses raamatus on raamistik ja na\u0308idismenu\u0308u\u0308d kogustega ning teises on siis menu\u0308u\u0308 tegemiseks valmis retseptid. Alustasin analu\u0308u\u0308simist ja eks pean veel analu\u0308u\u0308sima. Nimelt arvutasin kokku retseptide baasil, kui palju na\u0308idismenu\u0308u\u0308 esimesel pa\u0308eval saab laps lasteaiapa\u0308eva toidukordade ajal lisatud suhkruid. Ja hoidsin peast kinni. Seesama Tervise Arengu Instituut annab soovitusliku lisatud suhkru kalkulaatori ja tegin seal kalkulatsioonid. So\u0303imeru\u0308hmas olev 2 aastane tu\u0308druk vo\u0303iks tarbida soovituslikult maksimaalselt 25g lisasuhkruid pa\u0308eva jooksul. Arvake a\u0308ra, kui palju esimese na\u0308idispa\u0308eva menu\u0308u\u0308s neid kokku tuli? 33,3 grammi!"}, {"text_idx": "#000005", "text": "Ehk siis kalkulaatori ja\u0308rgi soovitatakse va\u0308ikelapsel tarbida kuni 25g lisatud suhkrut pa\u0308evas, samas soovitab nende oma menu\u0308u\u0308raamatute duo anda lasteaiapa\u0308eva jooksul lapsele 33% rohkem suhkrut, kui see soovituslik norm. Ehk siis o\u0303htul kodus ei tohi lapsele mingeid lisatud suhkrut sisaldavat toitu u\u0308ldse anda. Loomulikult pole see o\u0303htul lisatud suhkrute mitteandmine probleem. Maitsestamata jogurt ku\u0308lmutatud marjadega segamini ja tehtud \ud83d\ude09."}, {"text_idx": "#000006", "text": "Teiste pa\u0308evade menu\u0308u\u0308d pole ma selliselt arvutanud ja ma to\u0303esti loodan, et neis tuleb lisatud suhkrut ikka normist allapoole. Samas vaadates seda, et pea igas pudrus on lisatud suhkrut ja pudru ko\u0303rvale on ette na\u0308htud keedis. Mis on keedis ja tema definitsioon Eesti Vabariigis, on ka\u0308ttesaadav Maaeluministeeriumi lehelt siit lingilt. Ehk suhkrusisaldus 100g kohta minimaalselt 60g \u2013 paneb ohkama."}, {"text_idx": "#000007", "text": "Et aga jutule natuke juurde lisada, siis esimese pa\u0308eva menu\u0308u\u0308st pilt allpool ning arvutuska\u0308igud vastavalt retseptides sisaldunud suhkrule samuti tabelina toodud."}, {"text_idx": "#000008", "text": "Arvutasin va\u0308lja vaid lisatud suhkru sisalduse (retseptist, grammides), samas on lo\u0303unaso\u0308o\u0308gi juures oleva magustoidu retseptis veel tu\u0308keldatud kompotipuuviljad ning ku\u0308psised, millede lisatud suhkur pole sellesse arvestusse toodud."}, {"text_idx": "#000009", "text": "O\u0303nneks on muidugi ka TAI ise ka leidnud, et lasteaiamenu\u0308u\u0308des on palju lisatud suhkrut ning kirjutanud sellest u\u0308he va\u0308ikse nupukese, mida saab lugeda siin."}, {"text_idx": "#000010", "text": "Kui sulle la\u0308heb korda lastele pakutava toidu lisatud suhkrute sisaldus ja meie tuleviku tervis, siis palun jaga seda artiklit."}]